Nafarroako Parlamentuak, 2019ko azaroaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Nafarroako Jota Nafarroako ondare immaterialeko kultur intereseko ondasun deklara dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Behar diren erabakiak har ditzan Nafarroako Jota, bere adierazpide guztietan, Nafarroako ondare immaterialeko kultur intereseko ondasun deklara dadin.

2. Nafarroako Jotaren Artxibategi Musikal eta Dokumental eta Interpretazio-zentro bat Tafallako Errekoletoen komentu ohian kokatu dezan, Tafallako Udalarekin lankidetzan eta kasuko hitzarmena sinaturik”.

Iruñean, 2019ko azaroaren 15ean

Lehendakaria: Unai Hualde Iglesias